Italiano: # Vito Elio Petrucci (1923–2002)

Altro grande seguace di Firpo e per certi versi suo imitatore, Petrucci compose, nel corso della sua lunga carriera, un gran numero di poesie che testimoniano il suo amore per Genova e per la natura e che a volte cadono nel folclorismo, ma – nei momenti migliori – si incantano in un’atmosfera sognante, in un tempo sospeso al di fuori del tempo, che risulta particolarmente suggestivo. Fu anche instancabile promotore di una genovesità un po’ di maniera e non si contano i suoi libri di proverbi, ricordi, ricette di cucina, vecchie fotod’epoca e cartoline commentate. Quale commediografo e regista teatrale e radiofonico, fu un propugnatore del teatro di Govi, come tale riproponendo vecchi testi goviani, o scrivendone di nuovi su quella falsariga, in un generico tentativo di aggiornamento e ammodernamento, ma il più delle volte con risultati alquanto velleitari e incerti.

La parte migliore della poesia di Petrucci è quella in cui l’autore, sulle orme di Firpo, descrive il paesaggio ligure in termini ispirati e sognanti, sospeso in un’aura di eternità e di perfezione idealizzata, rotta solo da improvvisi richiami alla concretezza della vita d’ogni giorno.

Porto Pidocchio è una piccola insenatura del promontorio di Portofino, tra Camogli e Punta Chiappa, il cui nome fa riferimento alla esiguità dello spazio riservato alle imbarcazioni.

Uno dei temi favoriti della poesia di Petrucci è la sua insoddisfazione per il mondo presente, in cui i sogni e le speranze dell’infanzia e della giovinezza sono irrimediabilmente cancellati dalla modernità, da nuovi concetti, idee e pregiudizi, di pari passo con la sparizione della genovesità.

Un senso di perduto abbandono fatalistico spira dai versi di Petrucci, irrimediabilmente legato alla sua terra e ai suoi miti.

Rispetto alla poesia di Firpo, una maggiore sensualità, un radicale attaccamento alla vita e alla terra contraddistingue i versi di Petrucci.

Nella prospettiva del poeta anche la morte non fa paura: essa rappresenta la fine di ogni turbamento, di ogni dolore, così come la fine della corsa del tempo e una totale immersione panica nella natura, con cui ci si identifica.

Nel dialogo con le pietre è adombrata la completa fusione del poeta con la sua terra e con la sua città, che sembrano incitarlo a raccogliere tutte le loro istanze, le loro vicende e a farsene il portavoce. Per Petrucci la fine di Genova coincide con la fine del mondo stesso.

Qui come nella seguente poesia, brevi squarci ed illuminazioni liriche, nella piena tradizione firpiana.

Nell’ultima raccolta di poesie, O monòlogo, compresa nell’antologia personale Un vento doçe (1993), Petrucci riesce a combinare temi folcloristici e tradizionali con le sue meditazioni sulla fine e l’al di là della vita, come in questa Serenata, dove il mistero del dopo la vita viene riportato alla realtà quotidiana, in cui l’uomo torna a casa dalla moglie, una sera come le altre.

Ligure: # Vito Elio Petrucci (1923–2002)

Un atro grande sostegnitô do Firpo e pe çerti versci seu imitatô, o Petrucci o l’à compòsto, inta seu longa carrea de scrittô, ben ben de poexie che testemònian o seu amô pe Zena e pe-a natua e che de vòtte cazzan into folcloriximo, ma – inti megio momenti – se incantan inte unn’atmosfea seugnante, inte un tempo sospeiso a-o de feua do tempo, ch’o a l’arresta assæ suggestivo. O l’é stæto ascì un mai stanco promotô de unna zeneixitæ un pittin de mainea e no se contan i seu libbri de proverbi, regòrdi, reçette de coxiña, vege föto d’epoca e cartoliñe commentæ. Comme autô de comedie e regista tiatrale e radiofònico, o l’ea un fautô do tiatro do Govi, e o proponeiva torna i vegi testi govien, ò se donca o ne scriveiva di neuvi à imitaçion de quelli, inte unna generica tentativa de missa à giorno e ammodernamento, ma e ciù vòtte con di resultati ciuffito velletäi e inçerti.

A megio partia da poexia do Petrucci a l’é quella donde l’autô, in scê orme do Firpo, o descrive o paisaggio ligure inte di termini inspiæ e seugnanti, sospeiso inte unn’öra d’eternitæ e perfeçion idealizzâ, rompia solo che da reciammi improvvisti a-a concretessa da vitta de tutti i giorni.

Pòrto Pigheuggio a l’é unna caeta do monte de Portofin, tra Camoggi e Ponta Ciappa, con un nomme ch’o reciamma a scarscitæ do spaçio reservou a-e imbarcaçioin.

Uña de tematiche favoie da poexia do Petrucci a l’é a seu insatisfaçion pe-o mondo presente, donde i seunni e e speranse de l’infançia e da zoentù son scassæ sensa remedio da-a modernitæ, da neuvi conçetti, idee e pregiudiçi, da mæxima co-a spariçion da zeneixitæ.

Un senso de perduo abbandon fatalistico o spia d’inti versci do Petrucci, ligou sensa remedio a-a seu tæra e a-i seu miti.

In confronto a-a poexia do Firpo, unna ciù grande sensualitæ, un attaccâse fin da-e reixe a-a vitta e a-a tæra o contrassegna i versci do Petrucci.

Inta prospettiva do poeta fiña a mòrte a no mette poia; a representa a fin de tutti i ascidi, de tutti i doî, coscì comme a fin da corsa do tempo e un panico appossâse areo inta natua, inta quæ un o se identifica.

Into dialogo co-e prie vëgne scimbolizzou a fuxon areo do poeta co-a seu tæra e co-a seu çittæ, che pan sponciâlo à cheugge tutte e seu instanse, e seu vexende e à fâsene o portavoxe. Pe-o Petrucci a fin de Zena a l’é tutt’un co-a fin do mondo.

Chì, comme inta poexia apreuvo, curti squarsci e inluminaçioin liriche, inta piña tradiçion firpiaña.

Inte l’urtima accheuggeita de poexie, O monòlogo, compreisa inte l’antologia personale Un vento doçe (1993), o Petrucci o l’arriësce à combinâ temmi folcloristichi e tradiçionali co-e seu meditaçioin in sciâ fin e o de là da vitta, comme inte sta Serenata, donde o mistëio de dòppo a vitta o ven reportou a-a realitæ cotidiaña, quande l’òmmo o torna à cà da-a moggê, unna seia comme e atre.